Tliet żgħażagħ l-isptar wara li nqalbu bil-karozza f’San Ġwann Tliet żgħażagħ iddaħħlu l-isptar għall-kura għall-ħabta tat-3.00 a.m. meta xufier ta’ 21 sena li jgħix l’Isla, tfajla ta’ 18-il sena u żagħżugħ ieħor ta’ 19-il sena nqalbu bil-karozza fi Vjal ir-Rihan, San Ġwann. Minn investigazzjoni preliminari jidher li s-sewwieq tilef il-kontroll tal-vettura tiegħu, Fiat Cinquecento u nqeleb bil-karozza. Waqt li ż-żewġ passiġġieri soffrew ġrieħi ħfief, għadha mhix magħrufa l-kundizzjoni medika tas-sewwieq.